Komission asetus (EY) N:o 2070/2001, annettu 23 päivänä lokakuuta 2001, oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999—2000/2001 annetun asetuksen (EY) N:o 2366/98 muuttamisesta



Virallinen lehti nro L 280 , 24/10/2001 s. 0003 - 0004



Komission asetus (EY) N:o 2070/2001, annettu 23 päivänä lokakuuta 2001, oliiviöljyn tuotantotukijärjestelmän soveltamista koskevista yksityiskohtaisista säännöistä markkinointivuosiksi 1998/1999-2000/2001 annetun asetuksen (EY) N:o 2366/98 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rasva-alan yhteisestä markkinajärjestelystä 22 päivänä syyskuuta 1966 annetun neuvoston asetuksen N:o 136/66/ETY(1), sellaisena kuin se on viimeksi muutettuna asetuksella (EY) N:o 1513/2001(2), ja erityisesti sen 5 artiklan, ottaa huomioon rasva-alan yhteisestä markkinajärjestelystä annetun asetuksen N:o 136/66/ETY muuttamisesta 20 päivänä heinäkuuta 1998 annetun neuvoston asetuksen (EY) N:o 1638/98(3), sellaisena kuin se on muutettuna asetuksella (EY) N:o 1513/2001, ja erityisesti sen 2 artiklan, ottaa huomioon tuen myöntämistä öliiviöljyn tuotannolle sekä tuottajajärjestöille koskevista yleisistä säännöistä 17 päivänä heinäkuuta 1984 annetun neuvoston asetuksen (ETY) N:o 2261/84(4), sellaisena kuin se on viimeksi muutettuna asetuksella (EY) N:o 1638/98, ja erityisesti sen 19 artiklan, sekä katsoo seuraavaa: (1) Asetusten N:o 136/66/ETY ja (EY) N:o 1638/98 muuttamisesta tukijärjestelmän soveltamisen jatkamisen ja oliiviöljyn laatustrategian osalta 23 päivänä heinäkuuta 2001 annetulla asetuksella (EY) N:o 1513/2001 on jatkettu rasva-alalla voimassa olevien säännösten soveltamista markkinointivuoden 2003/2004 loppuun. Tämän vuoksi olisi muutettava komission asetus (EY) N:o 2366/98(5), sellaisena kuin se on viimeksi muutettuna asetuksella (EY) N:o 648/2001(6). (2) Asetuksen (ETY) N:o 2261/84 15 artiklassa säädetään, että jos hyväksytyn puristamon tarkastusten perusteella ei voida vahvistaa kyseisen puristamon varastokirjanpidossa olevia tietoja, jäsenvaltio määrittää tukikelpoisen öljymäärän jokaisen tuottajan osalta ottaen erityisesti huomioon kyseisen asetuksen 18 artiklan mukaisesti kiinteästi vahvistetut oliivien ja öljyn tuotokset. Jotta tukikelpoinen määrä vastaisi paremmin kyseisten tuottajien todellista tuotantoa, jäsenvaltion on otettava tätä määrää vahvistaessaan huomioon myös muut objektiiviset perusteet. Näitä perusteita ovat kyseisten puiden määrä, asianomaiselle yhtenäiselle alueelle vahvistettu tuotos sekä kerroin, jossa otetaan kansallisella tasolla huomioon erotus, joka on arvioidun tuotoksen ja komission asetuksen (ETY) N:o 2261/84 17 a artiklan 2 kohdan mukaisesti vahvistaman tosiasiallisen tuotannon välillä, ja ne olisi näin ollen otettava mukaan tukikelpoisen määrän määrittelyyn. (3) Tässä asetuksessa säädetyt toimenpiteet ovat rasvan hallintokomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (EY) N:o 2366/98 seuraavasti: 1. Korvataan nimessä ilmaisu "markkinointivuosiksi 1998/1999-2000/2001" ilmaisulla "markkinointivuosiksi 1998/1999-2003/2004". 2. Korvataan 14 artiklan 1 kohdan toisessa alakohdassa ilmaisu "markkinointivuosilta 1998/1999-2000/2001" ilmaisulla "markkinointivuosilta 1998/1999-2003/2004". 3. Korvataan 15 artiklan 1 kohdan toinen alakohta seuraavasti: "Rajoittamatta asianomaisten oliivinviljelijöiden oikeutta esittää vaatimuksia puristamoa kohtaan mainittu määrä ei saa kuitenkaan ylittää haettua määrää eikä määrää, joka saadaan, kun kerrotaan: - oliivinviljelijän puiden määrä - yhtenäisen alueen, jolla kyseiset oliivipuut sijaitsevat, keskituotoksella ja - kertoimella, joka edustaa jäsenvaltion asetuksen (ETY) N:o 2261/84 17 a artiklan 2 kohdan mukaisesti vahvistaman tuotannon ja saman jäsenvaltion osalta arvioidun tuotoksen ja oliiviöljypuumäärän suhdetta. Puiden lukumäärä määritellään suhteessa asianomaisen öljyn määrään, jos tukea haetaan useammassa puristamossa tuotetusta öljystä." 4. Korvataan 26 artiklan 2 kohdassa ilmaisu "markkinointivuosiksi 1998/1999-2000/2001" ilmaisulla "markkinointivuosiksi 1998/1999-2002/2003". 5. Korvataan 28 artiklan 2 kohdassa ilmaisu "markkinointivuonna 2000/2001" ilmaisulla "markkinointivuosina 2000/2001-2002/2003." 6. Korvataan 30 artiklan 1 kohdan kolmannessa alakohdassa ilmaisu "20 prosentille puristamoista markkinointivuonna 2000/2001" ilmaisulla "20 prosentille puristamoista markkinointivuosina 2000/2001-2003/2004". 7. Korvataan 32 artiklan viimeinen alakohta seuraavasti: "Niiden on annettava markkinointivuosina 1999/2000-2003/2004 ennen kunkin markkinointivuoden 1 päivää tammikuuta lyhyt kertomus, jossa esitetään 28, 29 ja 30 artiklan nojalla tehtyjen tarkastusten lukumäärä, mukautusta vaatineiden tapausten lukumäärä, asiaan liittyvät numerotiedot tai asianomaiset määrät sekä toteutetut ja harkitut rangaistukset tai seuraamukset, ja lyhyt arvio paikalla tehtävien tarkastusten järjestelmästä ja kohdatuista vaikeuksista." 2 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 23 päivänä lokakuuta 2001. Komission puolesta Franz Fischler Komission jäsen (1) EYVL 172, 30.9.1966, s. 3025/66. (2) EYVL L 201, 26.7.2001, s. 4. (3) EYVL L 210, 28.7.1998, s. 32. (4) EYVL L 208, 3.8.1984, s. 3. (5) EYVL L 293, 31.10.1998, s. 50. (6) EYVL L 91, 31.3.2001, s. 45.